Document ID: 32005R1660

UREDBA SVETA (ES) št. 1660/2005
z dne 6. oktobra 2005
o sklenitvi Protokola, ki za obdobje od 1. januarja 2005 do 31. decembra 2010 opredeljuje možnosti ribolova in finančni prispevek, predvidene s Sporazumom med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 v povezavi s členom 300(2) in prvim pododstavkom člena 300(3) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
V skladu s Sporazumom med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov (2) sta obe podpisnici opravili pogajanja, da bi določili spremembe ali dopolnila, ki bi jih bilo treba vključiti v Sporazum po koncu obdobja izvajanja Protokola k navedenemu sporazumu.
(2)
Kot posledica teh pogajanj je bil 24. novembra 2004 parafiran nov protokol, ki za obdobje od 1. januarja 2005 do 31. decembra 2010 opredeljuje ribolovne možnosti in finančni prispevek, predvidene z omenjenim Sporazumom.
(3)
Odobritev navedenega protokola je v interesu Skupnosti.
(4)
Način razporejanja ribolovnih možnosti po državah članicah naj se določi na podlagi tradicionalne razporeditve ribolovnih možnosti v okviru Sporazuma o ribolovu -
SPREJEL NASLEDNJO UREDBO:
Člen 1
Protokol, ki za obdobje od 1. januarja 2005 do 31. decembra 2010 opredeljuje možnosti ribolova in finančni prispevek, predvidene s Sporazumom med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov, se odobri v imenu Skupnosti.
Besedilo Protokola je priloženo k tej uredbi (3).
Člen 2
Ribolovne možnosti, določene s protokolom, se razporedijo med države članice na naslednji način:
(a)
plovila za ribolov tunov s potegalkami:
Španija
:
21 plovil
Francija
:
18 plovil
Italija
:
1 plovilo
(b)
plovila s površinskimi parangali:
Španija
:
12 plovil
Portugalska
:
5 plovil.
Če vloge za dovoljenja teh držav članic ne zajemajo vseh ribolovnih možnosti, ki jih določa Protokol, lahko Komisija upošteva vloge za dovoljenja katere koli druge države članice.
Člen 3
Države članice, katerih plovila lovijo v skladu s tem protokolom, morajo Komisijo obvestiti o količinah posameznega staleža, ujetega v ribolovni coni Komorov, v skladu z določbami iz Uredbe Komisije (ES) št. 500/2001 (4).
Člen 4
Predsednik Sveta je pooblaščen, da imenuje osebo(-e), pooblaščeno(-e) za podpis Protokola, ki je za Skupnost zavezujoč.
Člen 5
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 6. oktobra 2005

Labels: 18
5
6